Document ID: 31998R2375

KOMISSION ASETUS (EY) N:o 2375/98,
annettu 3 päivänä marraskuuta 1998,
poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kahdeksannentoista kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
klassisen sikaruton puhjettua tietyillä Espanjan tuotantoalueilla tämän jäsenvaltion osalta säädetään poikkeuksellisista sianlihamarkkinoiden tukitoimenpiteistä komission asetuksessa (EY) N:o 913/97 (3), sellaisena kuin se on viimeksi muutettuna asetuksella (EY) N:o 2268/98 (4),
13-16 kilogramman painoisia porsaita koskevaa laskentamenetelmää olisi muutettava siten, että korvataan viittaus Leridan markkinoihin viittauksella kansalliseen hintaan,
eläinlääkinnällisten ja kaupallisten rajoitusten jatkumisen vuoksi on syytä lisätä Espanjasta toimivaltaisille viranomaisille toimitettavien eläinten määrää, jotta poikkeustoimenpiteitä voidaan jatkaa 14 päivästä lokakuuta 1998, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 913/97 seuraavasti:
1) Korvataan 4 artiklan 4 kohdan ensimmäinen alakohta seuraavasti:
"4. Edellä 1 artiklan 4 kohdassa tarkoitettu tuki tilalta lähtiessä sellaisten porsaiden osalta, joiden keskipaino erää kohden on vähintään 13 kilogrammaa mutta alle 16 kilogrammaa, lasketaan porsaiden toimivaltaisille viranomaisille toimittamista edeltävällä viikolla `Mercolerida`-markkinoilla noteeratun 12-15 kilogramman kokoluokkaan kuuluvien `kansallisten porsaiden` kilohinnan perusteella."
2) Korvataan liite I tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä 1 artiklan 2 kohdassa säädettyjä säännöksiä sovelletaan kuitenkin 14 päivästä lokakuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä marraskuuta 1998.

Labels: 3
17
18
6